Podobné stránky
- 7 rád ako pripraviť auto na dovolenku: Na tieto drobnosti nezabudnite!
- Nedostali ste na dovolenke všetko, za čo ste zaplatili? Sťažujte sa!
- Pomoc týraným ženám, Trnava bude mať poradenské centrum
- Viete, ako sa zbavíte komplexov? Najhorší je ten pocit, nie daný nedostatok
- Exekúcia na krku? Bezplatná poradňa je už aj na webe
- Tehotenstvo a fajčenie: Dokedy by ste rozhodne mali skončiť s cigaretami?
Tri mesiace cvičím vo fitnescentre, 2- až 3-krát do týždňa, prvé tréningy som mala s trénerom, teraz podla tréningového plánu. Mám 30 rokov, 170 cm a 73 kíl. Podarilo sa mi trochu schudnúť, no čakala som, že potom budem viac vládať. Posledné dva týždne mám však pocit, že to s mojou výkonnosťou aj chuťou ide dolu vodou. Čo mám urobiť, aby som sa znovu nakopla? Lenka
Čo na to Július Karabinoš, profesionálny tréner?
Je dobré, že ste si dali vypracovať tréningový plán odborníkovi, aj to, že ste s trénerom odcvičili niekoľko úvodných hodín. Človek, ktorý chce naozaj cvičeniu porozumieť, nepotrebuje dlho cvičiť s trénerom. Čím skôr začnete pri cvikoch používať mozog a riadiť sa pocitmi, tým lepšie. Stagnácia, prípadne nechuť do tréningu sú prirodzené javy. Skôr či neskôr sa s nimi stretne každý. Nie je totiž umenie ísť cvičiť vtedy, keď sa mi chce, ale vtedy, keď sa mi nechce.
Môžete ich prekonať tým, že si, dajme tomu na týždeň, oddýchnete od cvičenia. Alebo zmenou tréningu. Ak ste napríklad robili split, dajte si pár hodín kruhový tréning, a naopak. Prípadne zameňte skladbu svalových skupín alebo poradie cvikov. Dajte si dve hodiny s trénerom alebo pozvite niekoho na spoločný tréning. Najlepšou motiváciou je však cieľ, ktorý musí mať presný termín. Odporúčam vám zapojiť sa do niektorej z motivačných súťaží.